80 



tem. Singulare tantum est amentum Pinorum eo, quod 

 squamae antheras in dorso gerant, nec in parte anteriore. 

 Cum vero flores in dorso foliorum occurrant, cur non 

 antherae? 



Amentum denudatum dicas, si squama in pagina 

 inferiore antheras gerit, sessiles, sparsas, nudas, ut in Cy- 

 cadeis. 



Strobilus est amentum femineum bracteis in fructu 

 excrescentibus. Interdum non totus strobilus, sed tantum 

 bracteae fructusque simul decidunt, rachi persistente, e. g. 

 in Abiete. In variis Amentaceis verus strobilus reperitur 

 e. g. in Alno. Equidem squamas in strobilis Coniferarum 

 pericarpia esse non facile corediderim, quamvis vir exi- 

 mius R. Brownius etc. voluerit, nimia enim est analogia 

 inter hasce squamas et illas in strobilo Amentacearum. 

 Num ovulum in hisce plantis nudum sit, infra videbimus. 

 In Pino squamae apex verruca pyramidata insignitus est, 

 quia folia fasciculata sunt, et pyramis residuum est squa- 

 marum fasciculatarum et coalitarum, interioribus scilicet 

 evanidis; in Abiete et Picea squamae simplices sunt, uti 

 folia solitaria. 



Spadix est pedunculus in apice ubi flores insident, 

 incrassatus. Alias pedunculus ibidem tenuescit. Oritur 

 ex hypanthiis connatis et ab hypanthodio non differt, nisi 

 quod ad spicas pertineat mutatas, hypanthodium vero ad 

 umbellas. In Aroideis praesertim, invenitur, in Artocarpo 

 affinitatem cum hypanthodio prae se fert. 



135. Receptaculum est nodus clausus floris 

 partes sustinens. 



Receptaculum (thalamus Tournef. Ludvvig. thorus Sa- 

 lisb. Cand. phycostemon pessime Turp.) est pars superior 



